05/01/2011 | Administración LocalMunicipal
Carballo
Bases xerais para a provisión en propiedade das prazas de funcionarios/as de carreira e persoal laboral fixo incluídas na oferta de emprego público do Concello de Carballo para o ano 2010

A Xunta de Goberno Local en sesións ordinarias celebradas o 7 e 20 de decembro de 2010 aprobou as bases xerais para a selección en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010 que se transcriben a continuación. É obxecto das presentes bases xerais a regulación da provisión en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010 (BOP nº 40 de 02/03/2010, DOG nº 52 de 17/03/2010). Clasificación: Administración especial, servizos especiais. Clase: Policia local Número de vacantes: dúas Denominación: Policia Clasificación: Administración especial, servizos especiais. Clase: Policia local Número de vacantes: unha Denominación: Oficial Clasificación: Administración especial, servizos especiais. Clase: persoal de oficios Número de vacantes: unha Denominación: Encargado persoal de obras Sistema selectivo: concurso-oposición, quenda restrinxida. A fase de concurso non suporá en nengún caso máis do 40 % da totalidade do proceso selectivo. Fase de concurso. O concurso valorarase do seguinte xeito: a) Servizos prestados no Concello de Carballo, no posto de Encargado brigada de obras: 0,20 puntos por mes de servizo. b) Servizos prestados no Concello de Carballo, no posto de Xefe de grupo/equipo: 0,10 puntos por mes de servizo. c) Servizos prestados noutra Administración local, no posto de Encargado brigada de obras: 0,05 puntos por mes de servizo. d) Servizos prestados noutras Administracións públicas distintas da Local, en postos de natureza semellante, 0,02 puntos por mes de servizo. A valoración conxunta dos apartados anteriores a), b), c), d) non excederá do máximo de 38 puntos. Non se computarán servizos inferiores a un mes, considerándose para estes efectos, os meses de trinta días. Formación específica. Formación relacionada co posto de traballo impartida pola Administración pública, Universidades, centros públicos concertados, organismos oficiais e outra formación homologada: • Xornadas, seminarios, congresos e cursos de menos de 15 horas: 0,10 puntos, ata un máximo de 1 punto. • Cursos de 15 horas ou máis horas, e menos de 30 horas: 0,20 puntos por cada un, ata un máximo de 2 puntos. • Cursos de 30 horas ou máis horas e menos de 50 horas: 0,25 por cada un, ata un máximo de 2 puntos • Cursos de 50 ou máis horas: 0,50 por cada un, ata un máximo de 2 puntos. A valoración conxunta do apartado anterior non excederá do máximo de 2 puntos. As probas selectivas da fase de oposición constarán de dous exercicios de carácter obrigatorio e eliminatorio. Primeiro exercicio.- Consistirá en realizar, nun tempo máximo dunha hora, unha ou varias tarefas relacionadas coas funcións propias do oficio obxecto da convocatoria, determinadas polo Tribunal inmediatamente antes de celebrar o exercicio. Esta proba será calificada de 0 a 20 puntos. Segundo exercicio.- Consistirá nunha entrevista persoal ou no desenvolvemento e exposición dun proxecto de funcionamento do servizo –postos técnicos ou auxiliares asimilados- no que o Tribunal avaliará o coñecementos e aptitudes para o desempeño das tarefas propias da praza obxecto da convocatoria. Esta proba será calificada de 0 a 40 puntos. Clasificación: Administración especial, servizos especiais. Clase: persoal de oficios Número de vacantes: tres Denominación: Oficial Sistema selectivo: concurso-oposición, turno restrinxido. Sistema selectivo: concurso-oposición, quenda restrinxida. A fase de concurso non suporá en nengún caso máis do 40 % da totalidade do proceso selectivo. Fase de concurso. O concurso valorarase do seguinte xeito: a) Servizos prestados na Administración local, no posto de peón/operario: 0,10 puntos por mes de servizo b) Servizos prestados noutras Administracións públicas distintas da Local, en postos de natureza semellante, 0,05 puntos por mes de servizo A valoración conxunta dos apartados anteriores a) e b), non poderá exceder do máximo de 35 puntos. Non se computarán servizos inferiores a un mes, considerándose para estes efectos, os meses de trinta días. Formación específica. Formación relacionada co posto de traballo impartida pola Administración pública, Universidades, centros públicos concertados, organismos oficiais e outra formación homologada: • Xornadas, seminarios, congresos e cursos de menos de 15 horas: 0,10 puntos, ata un máximo de 1 punto. • Cursos de 15 horas ou máis horas, e menos de 30 horas: 0,20 puntos por cada un, ata un máximo de 2 puntos. • Cursos de 30 horas ou máis horas e menos de 50 horas: 0,25 por cada un, ata un máximo de 2 puntos • Cursos de 50 ou máis horas: 0,50 por cada un, ata un máximo de 2 puntos. A valoración conxunta do apartado anterior non excederá do máximo de 5 puntos. As probas selectivas da fase de oposición constarán de dous exercicios de carácter obrigatorio e eliminatorio. Primeiro exercicio.- Consistirá en realizar, nun tempo máximo dunha hora, unha ou varias tarefas relacionadas coas funcións propias do oficio obxecto da convocatoria, determinadas polo Tribunal inmediatamente antes de celebrar o exercicio. Esta proba será calificada de 0 a 20 puntos. Segundo exercicio.- Consistirá nunha entrevista persoal ou no desenvolvemento e exposición dun proxecto de funcionamento do servizo –postos técnicos ou auxiliares asimilados- no que o Tribunal avaliará o coñecementos e aptitudes para o desempeño das tarefas propias da praza obxecto da convocatoria. Esta proba será calificada de 0 a 40 puntos. Clasificación: Administración especial, servizos especiais. Clase: persoal de oficios Número de vacantes: unha Denominación: Operario Sistema selectivo: concurso-oposición, quenda libre. A fase de concurso non suporá en nengún caso máis do 30 % da totalidade do proceso selectivo. A fase de oposición constará de dous exercicios: a) Exercicio 1:- un tipo test ou cuestionaro de preguntas cortas relacionado co contido do programa específico para a praza b) Exercicio 2:- un de carácter práctico, relacionado coas funcións a levar a cabo no posto de traballo da praza convocada. Para superar esta fase é preciso acadar, entre a suma de ambas puntuacións, a califidación mínima establecida para o efecto polo Tribunal cualificador. Clasificación: Administración xeral, subescala auxiliar Número de vacantes: catro Denominación: Auxiliar administrativo Clasificación: Administración especial, subescala técnicos superiores Número de vacantes: unha Denominación: Técnico/a deportes Clasificación: Laboral Número de vacantes: unha Denominación: Limpiador/a Clasificación: Laboral Número de vacantes: dúas Denominación: Auxiliar de axuda a domicilio Sistema selectivo: concurso-oposición, quenda libre. A fase de concurso non suporá en ningún caso máis do 40 % da totalidade do proceso selectivo. I) Experiencia profesional, atendendo ao grupo de titulación, que, en todo caso, non suporá máis do 38 % da totalidade do proceso selectivo. a) Experiencia profesional ou servizos prestados no posto o praza a consolidar, ou noutros/as similares, prestados directamente ao Concello de Carballo: 3 puntos por ano completo. b) Experiencia profesional ou servizos prestados no postos ou praza a consolidar, ou noutros/as similares, prestados directamente a outras entidades locais e noutros organismos públicos locais: 0,50 puntos por ano completo. c) Experiencia profesional ou servizos prestados no posto ou praza a consolidar, ou noutros/as similares, prestados directamente a outras administracións públicas: 0,10 puntos por ano completo. A acreditación destes méritos realizarase mediante Certificado de servizos prestados emitido polas Administración públicas Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados, que non suporá máis do 2% do total do proceso selectivo. da fase de concurso. Cursos de duración de 20 ata 50 horas: 0,20 puntos por curso Cursos de máis de 50 horas e ata 200 horas: 0,50 puntos por curso Cursos de duración de máis de 200 horas; 1 puntos por curso A puntuación máxima a acadar neste apartado será de 2 puntos A acreditación deste méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de dous exercicios: a) Exercicio 1: un entre tres alternativas en función do grupo de titulación esixido: - un tipo test con respostas alternativas - un cuestionario de preguntas cortas relacionado co contido do programa específico para cada praza - un de carácter práctico, relacionado coas funcións a levar a cabo no posto de traballo da praza convocada b) Exercicio 2: un entre dúas alternativas en función do grupo de titulación esixido: - un de carácter práctico, relacionado coas funcións a levar a cabo no posto de traballo da praza convocada. - un de carácter oral, no que o aspirante deberá espoñer un proxecto de levanza do servizo ou posto de traballo da praza convocada. Para superar esta fase é preciso acadar, entre a suma de ambas puntuacións, a calificación mínima establecida para o efecto polo Tribunal cualificador. Os correspondentes procesos selectivos regularanse polo disposto nestas bases xerais e nas específicas de cada praza e a convocatoria, e no que non estea previsto nelas segundo as seguintes disposicións: – Lei 7/2007, de 12 de abril, do Estatuto básico do empregado público. – Decreto Lexislativo 1/2008, de 13 de marzo, polo que se aproba o Texto Refundido da Lei da función pública de Galicia – Lei 7/1985, de 2 de abril, reguladora das bases de réxime local. – Lei 5/97, do 22 de xullo, de administración local de Galicia, – Real decreto lexislativo 781/86, de 18 de abril, polo que se aproba o texto refundido de disposicións legais vixentes en materia de réxime local. – Real decreto 896/1991, do 7 de xuño, sobre regras básicas e programas mínimos a que debe axustarse o procedemento de selección dos funcionarios da Administración Local. – Regulamento de selección do persoal da administración da Comunidade Autónoma de Galicia, do 20 de marzo de 1991, e supletoriamente Real decreto 364/1995, do 10 de marzo, polo que se aproba o Regulamento xeral de ingreso do persoal ó servizo da Administración do Estado. – Lei 4/2007, do 20 de abril, de coordinación de policías locais, Decreto 243/2008 que a desenvolve e Orde do 29 de xaneiro de 2009. – As demais disposicións que sexan de pertinente aplicación. Para tomar parte nas probas selectivas, os/as aspirantes deberán reunir os seguintes requisitos, referidos todos e cada un á data en que termine o prazo de presentación de solicitudes e mantelos ata o momento da toma de posesión como funcionario. a) Ter a nacionalidade española ou ser nacional dun Estado membro da Unión Europea ou doutros Estados aos que se refire e nas condicións que establece o artigo 57 da Lei 7/2007 de 12 de abril, do Estatuto Básico do Empregado Público. b) Ter cumpridos dezaseis anos de idade e non ter alcanzado a idade máxima de xubilación forzosa. c) Estar en posesión do título que en cada caso se sinale na convocatoria específica respectiva, ou en condicións de obtelo na data en que termine o prazo de presentación de instancias. No caso de titulacións obtidas no estranxeiro deberase estar en posesión (na mesma data do remate do prazo para presentar as instancias) da Credencial que acredite a súa homologación. Conforme coa disposición transitoria quinta da Lei 30/1984, do 2 de agosto, de medidas para a reforma da función pública, considerarase equivalente ao título de diplomado/a universitario/a o ter superados tres cursos completos de licenciatura. Así mesmo, e para estes efectos, para o acceso ás prazas do grupo C1 ou equiparadas, a superación das probas de acceso á Universidade para maiores de 25 anos considerarase equivalente á obtención do título de Bacharelato ou Formación Profesional de segundo grao. d) Compatibilidade funcional: Posuír a capacidade funcional para o desempeño das tarefas habituais da praza á que se aspira. e) Non ter sido separado/a, mediante expediente disciplinario, do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no caso de que fose separado ou inhabilitado. Idéntico requisito seralles esixido aos nacionais dos demais estados membros da Unión Europea ou doutros Estados, no seu caso. f) Os requisitos especiais que, no seu caso, se poidan establecer nas convocatorias específicas.1.- As instancias para solicitar tomar parte no proceso selectivo, dirixiranse ao Ilmo. Sr. Alcalde e presentaranse no Rexistro Xeral do Concello debidamente cubertas, durante o prazo de vinte días naturais contados desde o seguinte ao da publicación do anuncio de cada convocatoria no Boletín Oficial do Estado. Poderán, así mesmo, remitirse na forma determinada na Lei 30/1992, do 26 de novembro, de réxime xurídico das administracións públicas e procedemento administrativo común. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos. En caso de prazas de promoción interna, as convocatorias publicaranse unicamente no BOP, o que iniciará o prazo de quince días hábiles de presentación de solicitudes. Para ser admitido/a e, no seu caso, tomar parte nas probas selectivas, bastará con que os/as aspirantes manifesten nas súas instancias que reúnen todos e cada un dos requisitos xerais esixidos na base segunda así como os específicos que se esixan nas convocatorias específicas, referidos sempre ao día en que remate o prazo de presentación de instancias. Así mesmo, os/as aspirantes comprométense, en caso de ser propostos/as para o correspondente nomeamento, a prestar xuramento ou promesa de acordo co que determina o Real decreto 707/1979, do 5 de abril. Cando na convocatoria específica se inclúan prazas de quenda libre e prazas reservadas a promoción interna os/as aspirantes que reúnan os requisitos para presentarse por calquera de ambas as vías deberán facer constar na instancia aquela pola que optan. Se omiten calquera referencia ao respecto entenderase que a elección é pola promoción interna. Aqueles/as interesados/as que soliciten concorrer por ambas as quendas serán excluídos/as provisionalmente da lista de admitidos/as, e para emendar deberán optar, dentro do prazo conferido para tal efecto, por unha delas. a) Carta de pagamento acreditativa de que se aboou o importe dos dereitos de exame ou resgardo do xiro postal ou telegráfico do seu aboamento, de acordo coa ordenanza fiscal reguladora vixente no prazo de presentación de solicitudes. En ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Os aspirantes que reunan os requisitos establecidos no artigo 6º da Ordenanza fiscal nº 26 do Concello de Carballo reguladora da taxa pola prestación de servizos administrativos en procesos selectivos de persoal poderán solicitar a bonificación establecida na mesma, conforme o procedemento que nela se recolle. b) Cando o procedemento de selección inclúa concurso de méritos, acompañarase a relación circunstanciada dos méritos que se aleguen pola orde que se establece na correspondente convocatoria específica, achegando con esta relación os documentos xustificativos correspondentes (orixinais ou fotocopias compulsadas), de todos e cada un dos méritos alegados, pois non se tomarán en consideración nin serán valorados aqueles que non queden debidamente acreditados, en todos os seus extremos, no momento da presentación da instancia, salvo que se determine outra cousa na convocatoria específica. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. Para a xustificación dos méritos, o/a aspirante que deba achegar documentación procedente doutros organismos oficiais que non lla tivesen facilitado antes da finalización do prazo de presentación de instancias deberá achegar, no dito prazo, a correspondente solicitude ou copia compulsada, xunto cunha declaración, e comprometerse a presentala nos dous días seguintes a aquel en que lle fose expedida. En todo caso, non procederá a súa valoración se non fose presentada antes da data da sesión de valoración do concurso. O órgano de selección poderá solicitar que se complete ou aclare a documentación presentada para xustificar os méritos alegados, pero non pedir nova documentación para acreditar méritos só alegados. Como excepción, se o mérito que se alega é ter prestado servizos no Concello de Carballo, bastará con facelo constar en declaración xurada que se presentará xunto coa solicitude e na cal figure a data ou datas de inicio e finalización dos servizos ao concello, e ao departamento, servizo ou unidade en que se prestaron. No caso contrario, deberase achegar a correspondente certificación dos servizos prestados por parte do/a aspirante. c) Fotocopia do DNI ou documento identificativo. Terminado o prazo de presentación de instancias a Alcaldía-Presidencia ditará resolución pola que declarará aprobada a lista de admitidos/as e excluídos/as, con indicación do prazo para emendar que nos termos da Lei 30/92 LRXAP e PAC se lles concede aos/ás aspirantes excluídos/as, e determinando así mesmo o lugar de comezo dos exercicios e a composición do tribunal. Esta resolución será publicada no Boletín Oficial da Provincia e exporase no taboleiro de anuncios do Concello. Así mesmo, e sempre que sexa posible, a citada resolución publicarase, a título informativo e complementario, na web municipal (wwww.carballo.org). A publicación desta resolución no Boletín Oficial da Provincia será determinante dos prazos para os efectos de posibles impugnacións ou recursos. A lista provisional elevarase a definitiva polo transcurso do prazo de reclamacións, se non as houber. No caso contrario, exporase de novo a lista definitiva, no mesmo lugar que a provisional, así como a resolución das solicitudes de abstención ou recusación nun prazo máximo dun mes a partir da finalización do prazo de reclamacións. O feito de figuraren na relación de admitidos non prexulga que se lles recoñeza aos interesados a posesión dos requisitos exixidos no procedemento que se convoca. Cando da documentación que debe presentarse, no caso de superaren o proceso selectivo, se desprenda que non posúen algún dos requisitos, os interesados decaerán en todos os dereitos que puidesen derivar da súa participación no procedemento. Os órganos de Selección dos procesos selectivos para o ingreso de persoal designaranse de conformidade có disposto no artigo 60 da Lei 7/2007, do Estatuto Básico do Empregado Público e no Real decreto 896/1991, de 7 de xuño. Os órganos de Selección serán colexiados e deberán axustarse aos principios de imparcialidade e profesionalidade e tenderase á paridade entre muller e home. A pertenza aos mesmos será sempre a título individual e non poderá exercerse ésta en representación ou por conta de ninguén. A súa composición será predominantemente técnica e os seus membros deberán posuír un nivel de titulación igual ou superior ao esixido para o acceso ás prazas convocadas. Os membros do tribunal deberán ser funcionarios de carreira ou persoal laboral fixo. O tribunal estará constituido por un presidente, tres vogais e un secretario, que actuará con voz e sen voto, así como os seus respectivos suplentes. A composición nominal do tribunal establecerase nas bases específicas que se aproben para cada convocatoria ou, no seu defecto, mediante Resolución da Alcaldía, xunto coa aprobación da listaxe de admitidos/as e excluídos/as. Ningún tribunal poderá constituírse nin actuar sen a asistencia de máis da metade dos seus membros, titulares ou suplentes e, en todo caso, requírese a asistencia do presidente e do secretario ou os que legalmente os substitúan. No caso de vacante por ausencia, enfermidade ou calquera outra causa legal, o/a presidente/a será substituído/a, segundo o disposto na resolución que o/a nomeou. No caso de que tampouco poida concorrer a persoa substituta, corresponderalle a presidencia do órgano de selección ao vogal de maior antigüidade e de máis idade de entre os seus membros. No caso de vacante por ausencia, enfermidade ou calquera outra causa legal, o/a secretario/a será substituído/a, segundo o disposto polo órgano que o/a nomeou. No caso de que tampouco poida concorrer a persoa substituta, corresponderá a función de secretario a un dos vogais, tras o acordo adoptado polo órgano de selección. Os membros dos órganos de Selección deberán absterse de formar parte destes cando concorran as circunstancias previstas no artigo 28 da Lei 30/1992, notificándollo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo con o artigo 29 da mencionada Lei. Os órganos de Selección poderán dispoñer a incorporación de asesores/as especialistas para as probas en que así o consideren necesario ou conveniente. Estes/as asesores/as actuarán con voz e sen voto, e limitaranse ao exercicio das especialidades técnicas polas cales colaboran co respectivo tribunal. Para os efectos de percepción de asistencias polos membros concorrentes ás sesións dos tribunais, éstes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo. O órgano de Selección resolverá todas as dúbidas que poidan xurdir na aplicación destas normas. Así mesmo queda autorizado para resolver as dúbidas que se presenten e para tomar os acordos necesarios para a boa orde das probas no non previsto nestas bases. a) Publicarase no Boletín Oficial da Provincia de A Coruña e no taboleiro de edictos da Casa do Concello o lugar, data e hora de comezo das probas selectivas. Unha vez comezadas estas, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase nos locais onde teñan lugar estes e no taboleiro de Edictos da Casa do Concello. Cando o tribunal o considere conveniente, poderá acordar que teñan lugar varios exercicios nunha mesma xornada, concedéndolles aos/ás opositores/as un descanso mínimo de trinta minutos entre as distintas probas, ou na xornada seguinte, deixando transcorrer un prazo mínimo de 12 horas. b) Os/as aspirantes serán convocados/as para cada exercicio en chamamento único salvo casos de forza maior debidamente xustificados e apreciados discrecionalmente polo Tribunal. c) Os/as aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade, a xuízo do tribunal, e tamén dos medios materiais adecuados que sexan necesarios para a práctica daqueles. O Tribunal identificará aos/ás opositores/as ao comezo de cada exercicio e poderá requirir, en calquera fase do proceso selectivo, que se identifiquen debidamente. Se durante o desenvolvemento do proceso selectivo chegase a coñecemento do tribunal que algún/algunha dos/as aspirantes carece de calquera dos requisitos esixidos na convocatoria, será excluído, previa audiencia do/a interesado/a, comunicándollo no mesmo día á autoridade que convocara o proceso selectivo. d) A orde de actuación dos/as aspirantes naqueles exercicios que non poidan ter lugar conxuntamente iniciarase alfabeticamente por aqueles cuxo primeiro apelido empece pola letra M, de conformidade có establecido na Resolución de 26 de xaneiro de 2010, pola que se publica o resultado do sorteo celebrado o 26/01/2010 á que se refire o artigo 9 do Regulamento de Selección do persoal da Comunidade Autónoma de Galicia de 20/03/1991 e cuxo resultado foi publicado no DOG 01/02/2010. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. e) Nas convocatorias específicas que completan a presente unitaria, concretarase o contido de cada proba, a súa forma de desenvolvemento, o sistema de cualificación dos exercicios e os programas respectivos. f) Os exercicios celebraranse a porta pechada sen outra asistencia que a dos opositores, membros do Órgano de selección e os colaboradores designados por este. Os exercicios que teñan lugar por escrito poderán ser lidos publicamente, se así o acorda o Órgano de selección, podendo éste dialogar có/a aspirante có fin de determinar os seus coñecementos sobre o contido do exposto. Na realización e corrección dos exercicios escritos que non sexan de exposición ou lectura pública garantirase o anonimato, podendo utilizar o Órgano de selección os medios que considere oportunos. Nos exercicios que comprendan probas físicas, o Órgano de selección poderá esixir o certificado médico correspondente que acredite que os/as aspirantes se encontran nas debidas condicións para realizalas ou sometelo/a a recoñecemento médico previo. g) As cualificacións dos/as aspirantes aprobados/as en cada un dos exercicios serán publicadas no taboleiro de anuncios do Concello. h) Se o Órgano de selección, de oficio ou con base nas reclamacións que os interesados poidan presentar nos dous días hábiles seguintes á realización de un exercicio, anulase algunha ou algunhas das preguntas incluídas nun exercicio, anunciarao publicamente no Tablón de Anuncios do Concello. Contra tal acordo poderá interporse recurso de alzada conforme o previsto no artigo 114 da Lei 30/1992. j) No sistema de concurso-oposición, a fase de concurso que será previa á de oposición, non terá carácter eliminatorio nin poderá terse en conta para superar as probas da fase de oposición. Unha vez terminada a cualificación dos/as aspirantes, o Órgano de selección publicará por orde de puntuación a relación de aprobados/as, e elevará esta relación ao Ilmo. Sr. Alcalde para os efectos de tramitación do pertinente nomeamento, se se trata de prazas de funcionarios/as, ou de formalizar os contratos laborais se se trata de prazas de persoal laboral. Declárase expresamente que os respectivos Órganos de selección que se designen para xulgar as distintas probas selectivas non poderán declarar que as superaran un número de aspirantes superior ao de prazas convocadas. Os/as aspirantes propostos achegarán dentro do prazo de vinte días naturais contados a partir da publicación da lista de aprobados/as, os documentos seguintes: 1.-Fotocopia do seu Documento nacional de identidade, que deberá presentarse co orixinal para compulsar.2.-Copia autenticada ou fotocopia (que deberá presentarse co seu orixinal para compulsar) do título académico esixido na respectiva convocatoria específica en base ao cal se procedeu á admisión, ou ben xustificante de cumprir todos os requisitos para a súa expedición. Se este documento estivese expedido despois da data de remate do prazo de presentación de instancias, deberá xustificarse a data en que finalizaron os correspondentes estudos.3.-Certificado médico acreditativo de posuír a capacidade funcional para o desempeño das tarefas habituais da praza á que se aspira. No suposto de discapacitados/as, terase en conta tamén o que establece a base undécima da presente convocatoria.4.-Declaración xurada de que non foi separado/a, mediante expediente disciplinario, do servizo do Estado ás comunidades autónomas ou ás entidades locais, nin atoparse inhabilitado/a para o exercicio de funcións públicas por resolución xudicial.5.-Declaración xurada de non incorrer en ningún dos supostos de incapacidade ou incompatibilidade establecidos na lexislación vixente sobre a materia referido ao momento da súa toma de posesión.6.- Fotocopia do número de afiliación a Seguridade social (no caso de que se estivera dado/a de alta nela). 7.- Datos bancarios para domiciliación de pagos 8- Enderezo, teléfono de contacto, declaración de situación familiar a efectos de IRPF. Para o suposto que tivera a condición de funcionario/a público/a, estarase exento/a de xustificar documentalmente as condicións e requisitos xa demostrados para obter o seu anterior nomeamento, e deberá presentar certificación da administración pública ou organismo público do que dependa, acreditando a súa condición e demais circunstancias que consten no seu expediente persoal, ou folla de servizos, e, en todo caso, fotocopia compulsada do título esixido nas bases específicas. Se dentro do prazo indicado, salvo caso de forza maior, os/as aspirantes propostos/as non presentaran a súa documentación ou non reuniran os requisitos esixidos, non poderán ser nomeados/as, e quedarán anuladas todas as súas actuacións, sen prexuízo das responsabilidades nas que puidesen incorrer por falsidade na instancia solicitando tomar parte no proceso selectivo. Os/as aspirantes nomeados/as deberán tomar posesión no prazo de trinta días naturais que comezarán a contar desde o seguinte ao que lle sexa notificado o nomeamento, decaendo nos seus dereitos cando, sen causa xustificada, non o fixesen dentro do prazo sinalado. As convocatorias específicas poderán establecer un período de prácticas ou un curso selectivo, cuxa superación con aproveitamento será requisito indispensable para o nomeamento de funcionario/a de carreira, de conformidade co disposto nas convocatorias específicas. Este período de prácticas ou curso selectivo realizarase unha vez superada a fase de oposición, o correspondente recoñecemento médico e o cumprimento dos demais requisitos esixidos. Durante o período de prácticas ou curso selectivo, a autoridade que efectuara a convocatoria nomeará funcionarios/as en prácticas aos/ás aspirantes propostos, que percibirán con cargo á Corporación, as retribucións correspondentes. Unha vez concluído o curso selectivo ou as prácticas, o órgano responsable da avaliación do curso ou prácticas elevará á autoridade que efectuara a convocatoria o nomeamento de funcionarios/as de carreira dos/as aspirantes que superaran o proceso selectivo e o período de prácticas. Salvo nas convocatorias específicas relativas ao Corpo de Policía Local, o órgano responsable da avaliación dos cursos selectivos ou prácticas estará constituído polo tribunal cualificador do proceso selectivo correspondente, salvo no caso no que, debido á especificidade da materia, se acorde o nomeamento dun órgano avaliador distinto. Os/as aspirantes que non superen o período de prácticas, de acordo co procedemento de cualificación previsto na convocatoria, perderán todos os dereitos ao seu nomeamento como funcionarios/as de carreira, por resolución motivada da autoridade que efectuara a convocatoria. Os/as aspirantes que non superen o curso selectivo poderán incorporarse ao inmediatamente posterior coa puntuación asignada ao último dos participantes neste. De non superalo perderán todos os seus dereitos ao nomeamento como funcionarios/as de carreira. Os aspirantes que tiveran superado o proceso selectivo e acreditado o cumprimento dos requisitos esixidos na convocatoria coa presentación da documentación sinalada na Base novena, serán nomeados persoal laboral fixo mediante resolución do alcalde. A formalización dos contratos efectuarase no prazo trinta días naturais, a contar desde o seguinte ao que lle sexa notificada a proposta de contratación. Cando nas bases específicas da convocatoria así se estableza, os candidatos contratados terán que superar un período de proba coa duración que se determine. Os contratos resolveránse cando, por resolución motivada da Alcaldía e de acordo co procedimento establecido nas bases específicas, os aspirantes contratados non superaran o período de proba. Nas ofertas de emprego público reservarase unha cota non inferior ao cinco por cento das vacantes para ser cubertas entre persoas con discapacidade cuxo grao de minusvalía sexa igual ou superior ao 33 por cento, de modo que, progresivamente se alcance o dous por cento dos efectivos totais da Administración, sempre que superen os procesos selectivos e que acrediten o indicado grao de discapacidade e a compatibilidade co desempeño das tarefas e funcións correspondentes á praza obxecto da convocatoria. Nas convocatorias que inclúan a opción de prazas reservadas a persoas con discapacidade, teranse en conta as seguintes cuestións: - Os/as aspirantes que soliciten participar pola quenda de reserva para discapacitados/as, indicarano na instancia, achegando fotocopia do documento que acredite o grao de minusvalía así como a súa compatibilidade co desempeño das tarefas e funcións correspondentes. - Así mesmo, para as persoas que reúnan tal condición legal, farase constar na solicitude de participación que optan pola quenda de discapacitados/as. Se omitisen tal referencia, entenderase que a elección é pola quenda libre. - Os/as aspirantes con discapacidade farán constar na instancia se precisan adaptación para as probas. A solicitude de adaptación poderá ser formulada por calquera aspirante con discapacidade debidamente acreditada, sen prexuízo da quenda pola que concorra ás probas selectivas. Ademais do anterior, e avanzando no propósito de conseguir a igualdade de oportunidades, os procesos selectivos deberán incluír a posibilidade de que nas convocatorias nas que se estableza un cota de reserva para discapacitados/as, unha vez cubertas as prazas desta cota, os/as aspirantes que superaran a fase de oposición sen obter praza pola dita cota poidan optar, en igualdade de condicións, ás prazas do sistema xeral, tanto no caso de acceso por promoción interna como no de ingreso libre. Coa finalidade de facilitar o acceso á información das persoas aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello e, se fose o caso, no BOP da Coruña. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes será de carácter interno e uso restrinxido. De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo. a) Para a cobertura de prazas con carácter temporal ou a realización de contratos laborais con carácter temporal, das mesmas características que as do obxecto da convocatoria, poderá acudirse a aqueles procesos selectivos finalizados ao amparo da presente convocatoria nos que houbese aspirantes que superaran tódolos exercicios da fase de oposición e non obtiveran praza, debendo optarse polos/as opositores/as que acumulen mellor puntuación. b) Situación nas listas: Os/as integrantes das listas non perderán a orde de prelación que en cada momento lles corresponda nestas, ata que acaden doce meses de vida laboral, de tal xeito que se a contratación ou nomeamento para a que son chamados/as ten unha duración inferior, retornarán ao posto que novamente lles corresponda na lista. A renuncia ao chamamento, sen causa xustificada, implicará a exclusión da lista de chamamento. Rematada a contratación ou o nomeamento, o/a interesado/a pasará a ocupar o último lugar que nese momento lle corresponda. As listas que se elaboren terán unha vixencia continuada até a aprobación dunha nova lista resultado dunha nova oferta de emprego e convocatoria ou derrogación expresa desta lista. As presentes Bases así como as convocatorias e súas respectivas Bases específicas cantos actos administrativos deriven destas e da actuación dos tribunais poderán ser impugnadas polas/os interesadas/os nos casos, termos e forma que prevé a Lei 30/1992, do 26 de novembro, de réxime xurídico das administracións públicas e do procedemento administrativo común; Lei 7/1985, do 2 de abril, reguladora das bases do réxime local, así como na Lei 29/1998, do 13 de xullo, reguladora da xurisdicción contencioso- administrativa. Carballo, 28 de decembro de 2010 O Alcalde D. Evencio Ferrero Rodríguez